I nyere tid har særlige initiativer sat sig spor i foreningens virke: I 2012 afholdt Kvindelige Kunstneres Samfund et symposium "Come On", i høj grad for at få belyst, hvilke fremtidige veje foreningens medlemmer kunne samles om at gå, set i lyset af de stadig manglende lige vilkår for kvinder og mænd i kunstverdenen. Til symposiet inviteredes et panel, bestående af billedkunstnere og kunsthistorikere. Desuden stod dramatikeren Gritt Uldall-Jessen bag en happening "Det korte af det lange - happening med fokus på kunstområdets statistikker".<ref>Ida Sofie Minke Anderson: "Opsamlingstekster, Come On", symposium afholdt af Kvindelige Kunstneres Samfund på Statens Værksteder for Kunst d. 29. og 30. september 2012. Privattryk 2013.</ref>
Historie Foreninger Organisationer